وزارات ثقافت
انڈین کلچر پورٹل میں، میٹا ڈیٹا کے ساتھ،مجموعی طور پر تقریباً 2.98 لاکھ ڈیجیٹل نوادرات اور 34 لاکھ سے زیادہ کتابیات کے اندراجات ہیں: جناب جی کشن ریڈی
حکومت نے ممبئی میں، آئی آئی ٹی بامبے کے تعاون سے ہندوستانی ثقافتی پورٹل www.indianculture.gov.in کے ذریعے ہندوستان کی قومی ورچوئل لائبریری  کو نافذ کیا ہے۔ این وی ایل آئی کا مقصد متنوع ثقافتی نوادرات کے ڈیجیٹل تحفظ کے لیے ایک پلیٹ فارم مہیا کرنا اور شہریوں کے مابین ان کے مشترکہ ورثے کے بارے میں بیداری اور اجتماعی ملکیت کا احساس پیدا کرنا ہے۔
یہ منصوبہ خوش اسلوبی کے ساتھ آگے بڑھ رہا ہے۔ اس پروجیکٹ کا اہم ماحصل ہندوستان کا ثقافتی پورٹل www.indianculture.gov.in ہے۔
این وی ایل آئی پروجیکٹ کو اطمینان بخش طریقے سے نافذ کیا گیا ہے۔ این وی ایل آئی کے تحت تیار کردہ انڈین کلچرپورٹل میں مجموعی طور پر 2.98 لاکھ ڈیجیٹل نوادرات ہیں، جن میں میٹا ڈیٹا اور 34 لاکھ سے زیادہ کتابیات کے اندراجات ہیں۔
اس میں مواد کو 28 زمروں میں رکھا گیا ہے جیسے کہ نایاب کتب، ای-کتابیں، آرکائیو، پینٹنگز، کہانیاں، اسنی پیٹس، تاریخی شہر اور قلعے وغیرہ۔ یہ پورٹل فی الحال انگریزی اور ہندی میں دستیاب ہے اور ہندوستانی ثقافت نامی ایپ کے ذریعے ، اینڈرائڈ فون اور آئی فون ، دونوں پر اس تک رسائی حاصل کی جاسکتی ہے۔
اب تک حاصل شدہ کامیابیوں کے ساتھ این وی ایل آئی کی نمایاں خصوصیات
ڈیجیٹل مستقبل کے لیے خود کو پوزیشن میں لانے کی جاری ضرورت کو تسلیم کرتے ہوئے ، این وی ا یل آئی ، ثقافت کی وزارت کی جانب سے ایک پہل ہے جو ایک ایسا پلیٹ فارم ہے جو پورے ہندوستان میں مختلف طرح کے ذخیروں اور اداروں سے ثقافت کی مطابقت سے اعداد وشمار کی میزبانی کرتا ہے۔
این وی ایل آئی پروجیکٹ کے ایک حصے کے طور پر، آئی آئی ٹی- بی نے، تاریخ، وراثت اور ثقافت سے متعلق معلومات کے لیے ایک واحد ذریعے کے طور پر ، انڈین کلچرپورٹل تیار کیا ہے۔
این وی ایل آئی کی نمایاں خصوصیات:-
- ہمہ گیر ڈیجیٹل پلیٹ فارم – قومی اور ریاستی آرکائیوز، لائبریریوں اور ضلعی گزٹیئر جیسے متعدد ثقافتی وسائل تک رسائی فراہم کرنے کے لیے جو کہ معاشرے کے تمام طبقات کا احاطہ کرے گا۔
- اعداد وشمار جمع کرنا اور دیکھ بھال کرنا – اعداد وشمار مختلف ایم او سی تنظیموں سے اکٹھا کیا جاتا ہے۔ اس طرح موصول ہونے والے اعداد وشمار درست طریقے سے تیار کئے جاتے ہیں۔
- اعداد وشمار کا ماحصل – جانچ کردہ اعداد وشمار کو ایک مشترکہ ذخیرے میں جمع کیا جاتا ہے اور ہندوستانی ثقافتی پورٹل پر عوام کے لیے دستیاب کرایا جاتا ہے۔
- مفت رسائی – محفوظ شدہ دستاویزات کے وسائل اور دستاویزات تک مفت رسائی۔
- جدید ترین اور صارف دوست انٹرفیس – پورٹل کی آسان نیوی گیشن، صارف کو مطلوبہ نتائج تک سرعت سے پہنچنے کی اجازت دیتی ہے۔
- بصارت سے محروم افراد کے لیے قابل رسائی – اس پورٹل میں مخصوص خصوصیات اور افعال ہیں جو بصارت سے محروم ا فراد کو بنا کسی مشکل کے پورٹل تک رسائی حاصل کرنے کی اجازت دیتے ہیں۔
- جہتی اور اعلیٰ درجے کی جستجو – جہتی تلاشی صارف کو فلٹرز کے استعمال کے ساتھ، پورٹل کی مختلف تہوں کو دیکھنے کی اجازت دیتی ہے۔ اعلیٰ درجے کی تلاش مخصوص شعبوں جیسے کہ مصنف کا نام ، عنوان وغیرہ کا استعمال کرتے ہوئے ، کتابوں اور دیگر وسائل کو تلاش کرنے میں مدد کرتی ہیں۔
- دو لسانی ڈیجیٹل پلیٹ فارم – پورٹل ، دو لسانی ہیں اور انگریزی اور ہندی، دونوں زبانوں میں دستیاب ہے۔
- نایاب کتب اور ای- کتابوں کے لیے ڈیجیٹل فلپ بک – یہ اہم ترین خصوصیت، پورٹل پر موجود تمام کتابوں کے لیے دستیاب ہے۔ پورٹل پر دستیاب نایاب کتابیں بھی ڈاؤن لوڈ کی جاسکتی ہیں۔
- پڑھنے میں آسان مواد –تاریخ، وراثت اور ثقافت سے متعلق مواد کو پڑھنے میں آسان فارمیٹ میں تحریر کیا گیا ہے تاکہ زندگی کے تمام شعبوں سے تعلق رکھنے والے تمام لوگوں کا احاطہ کیا جاسکے۔
- کیو آر کوڈ شیئرنگ – پورٹل پر اعداد وشمار کو منفرد کیوآر کوڈس استعمال کرتے ہوئے، آسانی سے شیئر کیا جاسکتا ہے۔ ایک بار اسکین کرنے کے بعد فون اور دیگر آلات پر مطلوبہ سطحوں تک آسانی سے رسائی حاصل کی جاسکتی ہے۔
- مسلسل پیشرفت اور نئے اضافے – پورٹل نئے مواد اور کیوریٹڈ اعداد وشمار کے ساتھ مسلسل پیشرفت کر رہا ہے۔ پورٹل، کتابوں، مخطوطات، محفوظ شدہ دستاویزات، تصاویر، ویڈیوز اور دیگر وسائل کی شکل میں لاکھوں طرح کے اعداد وشمار کی میزبانی کرتا ہے۔
- انڈین کلچر پورٹل پر فی الحال دستیاب زمرے:-
نایاب کتب، ای-کتابیں، آرکائیوز، گزٹ اور گزیٹئر، مخطوطات، میوزیم کے مجموعے، پینٹنگ، آڈیوز، غیر محسوس ثقافتی ورثے، تصاویری ا ٓثار، تصاویر، ویڈیوز، یونیسکو کا مواد، تحقیقی مقالے، ہندوستانی قومی کتب، رپورٹس اور کارروائیاں اور دیگر مجموعے، فوٹو مضامین ، ہندوستان کے قلعے،ہندوستان کے کپڑے اور ملبوسات،ہندوستان کے تاریخی شہر، ہندوستان کے موسیقی کے آلات،کھانے اور ثقافت،ورچوئل واک تھرو اور آزادی کا آرکائیو- غیر معروف ہیروز وغیرہ۔
یہ معلومات ثقافت، سیاحت اور شمال مشرقی خطے کے وزیر جناب جی کشن ریڈی نے آج لوک سبھا میں فراہم کیں۔